CELEX: 62005TA0221
Language: lt
Date: 2008-07-08 00:00:00
Title: Byla T-221/05 2008 m. liepos 8 d. Pirmosios instancijos teismo sprendimas byloje Huvis prieš Tarybą (Dempingas — Poliesterių štapelio pluoštų, kurių kilmės šalis Korėja, importas — Reglamentas, kuriuo užbaigiamas tarpinis pakartotinis tyrimas — Kito metodo nei to, kuris buvo taikytas pirminiame tyrime, taikymas — Būtinybė, atsiradusi pasikeitus aplinkybėms — Pataisa, kuria prašoma atsižvelgti į kredito sąnaudas — Mokėjimo terminai — Įrodinėjimo našta — Gero administravimo principas — Reglamento Nr. 384/96 2 straipsnio 10 dalies b ir g punktai ir 11 straipsnio 9 dalis)

15.8.2008   
            
            
               LT
            
            
               Europos Sąjungos oficialusis leidinys
            
            
               C 209/44
            
         2008 m. liepos 8 d. Pirmosios instancijos teismo sprendimas byloje Huvis prieš Tarybą
   
   (Byla T-221/05) (1)
   
   (Dempingas - Poliesterių štapelio pluoštų, kurių kilmės šalis Korėja, importas - Reglamentas, kuriuo užbaigiamas tarpinis pakartotinis tyrimas - Kito metodo nei to, kuris buvo taikytas pirminiame tyrime, taikymas - Būtinybė, atsiradusi pasikeitus aplinkybėms - Pataisa, kuria prašoma atsižvelgti į kredito sąnaudas - Mokėjimo terminai - Įrodinėjimo našta - Gero administravimo principas - Reglamento Nr. 384/96 2 straipsnio 10 dalies b ir g punktai ir 11 straipsnio 9 dalis)
   (2008/C 209/76)
   Proceso kalba: anglų
   Šalys
   
      Ieškovė: Huvis Corp. (Gangnam-gu, Seulas, Pietų Korėja), atstovaujama advokatų F. Bellis, F. Di Gianni ir R. Antonini
   
      Atsakovė: Europos Sąjungos Taryba, atstovaujama advokatų J.-P. Hix, padedamo advokato G. Berrisch
   
      Atsakovės pusėje i bylą įstojusi šalis: Europos Bendrijų Komisija, atstovaujama E. Righini ir K. Talabér-Ricz
   Bylos dalykas
   Pirma, prašymas panaikinti 2005 m. kovo 10 d. Tarybos reglamento (EB) Nr. 428/2005, įvedančio importuojamiems poliesterių štapelio pluoštams, kurių kilmės šalys — Kinijos Liaudies Respublika ir Saudo Arabija, galutinį antidempingo muitą ir iš dalies keičiantis Tarybos reglamentą (EB) Nr. 2852/2000, įvedantį galutinį antidempingo muitą importuojamiems poliesterių štapelio pluoštams, kurių kilmės šalys — Indija ir Korėjos Respublika, ir nutraukiantis antidempingo procedūrą dėl tokio importo, kurio kilmės šalis yra Taivanis (OL L 71, 2005, p. 1) 2 straipsnį, ir, antra, prašymas pagal EB 241 straipsnį pripažinti 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių valstybių (OL L 56, 1996, p. 1) nuostatas netaikytinomis tiek, kiek jos remia Reglamente Nr. 428/2005 nustatytas ginčijamas išvadas.
   Sprendimo rezoliucinė dalis
   
               1.
            
            
               Panaikinti 2005 m. kovo 10 d. Tarybos reglamento (EB) Nr. 428/2005, įvedančio importuojamiems poliesterių štapelio pluoštams, kurių kilmės šalys — Kinijos Liaudies Respublika ir Saudo Arabija, galutinį antidempingo muitą ir iš dalies keičiantis Tarybos reglamentą (EB) Nr. 2852/2000, įvedantį galutinį antidempingo muitą importuojamiems poliesterių štapelio pluoštams, kurių kilmės šalys — Indija ir Korėjos Respublika, ir nutraukiantis antidempingo procedūrą dėl tokio importo, kurio kilmės šalis yra Taivanis 2 straipsnį tiek, kiek juo nustatytas antidempingo muitas į Europos Bendriją pagamintiems ir importuojamiems Huvis Corporation gaminiams viršija muitą, kuris būtų taikomas, jei pirminiame tyrime naudotas „sąnaudų“ metodas būtų naudojamas apskaičiuojant normalios vertės, apmokestinamos importo muitais ir netiesioginiais mokesčiais, pataisą.
            
         
               2.
            
            
               Atmesti kitą ieškinio dalį.
            
         
               3.
            
            
               Nurodyti Tarybai padengti savo ir 70 % Huvis Corp bylinėjimosi išlaidas.
            
         
               4.
            
            
               Nurodyti Komisijai padengti savo išlaidas.
            
         
      (1)  OL C 193, 2005 8 6.